Viivi (laulaja)

Viivi Mirette Korhonen (s. 28. kesäkuuta 1999 Turku) on suomalainen laulaja-lauluntekijä, joka käyttää taiteilijanimenään etunimeään Viivi.

Ura

Uran alku 
Korhonen kilpaili vuonna 2009 Lasten laulukilpailu Karusellissa sijoittuen toiseksi. Seuraavana vuonna hän voitti kilpailun. Vuonna 2013 Korhonen kilpaili The Voice Kids -ohjelman ensimmäisellä tuotantokaudella Elastisen tiimissä sijoittuen kilpailussa toiseksi. Hän on osallistunut myös Staraoke-ohjelmaan.

Levytyssopimus ja esikoisalbumi (2017–) 
Korhonen solmi levytyssopimuksen Capitol Recordsin kanssa vuonna 2017. Ensimmäisen singlensä ”Sä päätit tän” hän julkaisi helmikuussa 2020. Toinen single ”Lauseet on vaan lauseita” julkaistiin kesäkuussa 2020. Joulukuussa 2020 julkaistu ”Lääke”-kappale nousi tammikuussa 2021, kuusi viikkoa julkaisunsa jälkeen, suoraan Suomen virallisen singlelistan kolmannelle sijalle, pysyen samalla sijalla kolmen viikon ajan. Maaliskuussa 2021 singlen suoratoistoluvut ylittivät kahden miljoonan rajan saavuttaen kultalevyn. Sittemmin single on ylittänyt platinalevyrajan. Kesällä 2021 julkaistu ”USA”-single on myös ylittänyt platinalevyrajan ja nousi parhaimmillaan radiolistan kolmannelle sijalle. Viivin esikoisalbumi Parisuhdehautausmaa julkaistiin 11. maaliskuuta 2022.

Toukokuussa 2022 järjestettävässä Emma-gaalassa Viivi on ehdolla viidessä kategoriassa: Vuoden musiikkivideo (Hyväuskoinen), Vuoden pop (”Lääke”, ”USA”, ”Hyväuskoinen”), Vuoden biisi (”USA”), Vuoden tulokas ja yleisöäänestyksellä valittavassa Vuoden artisti -kategoriassa.

Vuonna 2021 Viivi teki ensimmäisen ääniroolinsa antaessaan äänensä Spirit – Kesyttämätön -animaatioelokuvan päähahmolle Lucky Prescottille.

Taustaa 
Korhonen on asunut lapsuutensa Joroisten Kuvansissa, sittemmin hän on muuttanut Helsinkiin. Ylioppilaaksi hän on kirjoittanut Sibelius-lukiosta. Hän on voittanut SM-pronssia jääpallosta.

Diskografia

Albumit

Singlet

Muut listasijoitukset

Musiikkivideot 
 USA (ohj. Konsta Vihavainen & Lisa Nikula)
 Hyväuskoinen (ohj. Sam Farage)

Lähteet 

Suomalaiset laulaja-lauluntekijät
Vuonna 1999 syntyneet
Elävät henkilöt